Id-Deċiżjoni tal-Kummissjoni
tal-21 ta' Novembru 2003
li temenda l-Annessi I u II għad-Deċiżjoni 2002/308/KE li tistabbilixxi l-listi ta' nħawi u rziezet approvati b'rabta ma' waħda jew aktar mill-mard tal-ħut tas-settiċemija emorraġika tad-demm (VHS) u tan-nekrożi emapojetika infettiva (IHN)
(notifikata bid-dokument numru K(2003) 4313)
(Test b'relevanza għaż-ŻEE)
(2003/839/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/67/KEE tat-28 ta' Jannar 1991 dwar il-kondizzjonijiet tas-saħħa ta' l-annimali li jirregolaw it-tpoġġija fis-suq ta' annimali u prodotti ta' l-akwakultura [1], kif emendata l-aħħar bir-Regolament (KE) Nru 806/2003 [2], u l-aktar l-Artikli 5 u 6 miġjuba fiha,
Billi:
(1) Id-Deċiżjoni tal-Kummissjoni 2003/308/KE [3], kif emendata l-aħħar bid-Deċiżjoni 2003/458/KE [4], tistabbilixxi l-listi ta' nħawi u rziezet tal-ħut approvati li jinsabu fi nħawi mhux approvati minħabba ċertu mard tal-ħut.
(2) Franza, il-Ġermanja u Spanja ssottomettew ir-raġunijiet tagħhom biex jiksbu stat ta' nħawi approvati fit-territorju tagħhom, minħabba l--VHS u l-IHN. Id-dokumentazzjoni mogħtija turi li dawk l-inħawi jilħqu l-kriterji ta' l-Artikolu 5 tad-Direttiva 91/67/KEE.Għalhekk, dawn jikkwalifikaw għall-istat ta' nħawi approvati u għandhom jiżdiedu fil-lista ta' l-inħawi li huma approvati.
(3) Franza, il-Ġermanja u l-Italja ssottomettew ir-raġunijiet tagħhom biex jiksbu l-istat ta' razzett approvat għal irziezet li jkunu jinsabu fi nħawi li, minħabba l-VHS u l-IHN, mhumiex approvati fit-territorju tagħhom. Id-dokumentazzjoni mogħtija turi li dawk l-irziezet jilħqu l-kriterji ta' l-Artikolu 6 tad-Direttiva 91/67/KEE. Għalhekk, dawn jikkwalifikaw għall-istat ta' razzett approvat fi nħawi li mhumiex approvati, u għandhom jitniżżlu fil-lista ta' rziezet approvati.
(4) L-Italja għarrfet lill-Kummissjoni dwar identifikazzjoni pożittiva ta' l-IHN f'razzett li għandu stat ta' approvazzjoni b'rabta mal-VHS u l-IHN. Dan ir-razzett għandu, għalhekk, jitħassar mil-lista ta' l-irziezet approvati minħabba l-IHN.
(5) Il-Ġermanja, b'ittra tat-2 ta' Ġunju 2003, għarrfet lill-Kummissjoni dwar il-ħtieġa biex ikun aġġornat l-Anness II minħabba l-għeluq jew il-bdil ta' sidien ta' ċerti rziezet. Spanja, b'ittra li ġġib id-data ta' l-10 ta' Lulju 2003, wieġbet għat-talba mill-Kummissjoni biex ikun hemm kjarifikazzjoni tad-deskrizzjoni eżatta ta' l-inħawi kontinentali Spanjoli li huma approvati fl-Anness I wara li x-xmara Ebro kienet ġiet approvata bid-Deċiżjoni 2003/458/KE.
(6) Id-Deċiżjoni 2002/308/KE għandha, għalhekk, tkun emendata kif xieraq.
(7) Il-miżuri li hemm f'din id-Deċiżjoni huma fi qbil ma' l-opinjoni tal-Kumitat Permanenti fuq il-Katina ta' l-Ikel u s-Saħħa ta' l-Annimali,
ADOTTAT DIN ID-DEĊIŻJONI:
L- Artikolu 1
Id-Deċiżjoni 2002/308/KE qed tkun emendata kif ġej:
1. L-Anness I qed jinbidel bit-test fl-Anness I għal din id-Deċiżjoni;
2. L-Anness II qed jinbidel bit-test fl-Anness II għal din id-Deċiżjoni.
L- Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, il-21 ta' Novembru 2003.